CELEX: 32016R2149
Language: sl
Date: 2016-12-07 00:00:00
Title: Izvedbena uredba Komisije (EU) 2016/2149 z dne 7. decembra 2016 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Noix de Grenoble (ZOP))

8.12.2016   
            
            
               SL
            
            
               Uradni list Evropske unije
            
            
               L 333/42
            
         IZVEDBENA UREDBA KOMISIJE (EU) 2016/2149
   z dne 7. decembra 2016
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Noix de Grenoble (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti členov 15(1) in (52)(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije za zaščiteno označbo porekla „Noix de Grenoble“, registrirano v skladu z Uredbo Komisije (ES) št. 1107/96 (2), kakor je bila spremenjena z Uredbo Komisije (ES) št. 1204/2003 (3).
            
         
               (2)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (4).
            
         
               (3)
            
            
               Z dopisoma, prejetima 18. decembra 2014 in 31. julija 2015, so francoski organi Komisiji sporočili, da sta podjetji za pakiranje orehov Les Jumelles Ets Huot, ZA Les Creux, 26600 Gervans, in SN Comptoir Rhodanien, ZA Les Lots, 26600 Tain-l'Hermitage, s sedežem na njihovem ozemlju, vendar zunaj zadevnega geografskega območja, zakonito tržili proizvod s prodajnim imenom „Noix de Grenoble“, pri čemer sta to ime neprekinjeno uporabljali več kot pet let, ta zadeva pa je bila obravnavana v okviru nacionalnega postopka ugovora. Po spremembi specifikacije podjetji registriranega imena ne bosta mogli uporabljati zaradi omejitve pakiranja na geografsko območje.
            
         
               (4)
            
            
               Ker podjetji Les Jumelles Ets Huot, Z.A. Les Creux, 26600 Gervans, in SN Comptoir Rhodanien, ZA Les Lots, 26600 Tain-l'Hermitage, izpolnjujeta zahteve iz člena 15(1) Uredbe (EU) št. 1151/2012, bi jima moralo biti zaradi zagotovitve prehodnega obdobja za zakonito uporabo prodajnega imena po spremembi specifikacije odobreno prehodno obdobje petih let od odobritve zadevne spremembe, v katerem bi lahko uporabljali ime „Noix de Grenoble“.
            
         
               (5)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti.
            
         
               (6)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Noix de Grenoble“ (ZOP), se odobri.
   Člen 2
   Podjetjema Les Jumelles Ets Huot, ZA Les Creux, 26600 Gervans, in SN Comptoir Rhodanien, ZA Les Lots, 26600 Tain-l'Hermitage, se dovoli, da še naprej uporabljata registrirano ime „Noix de Grenoble“ (ZOP) v obdobju petih let od datuma začetka veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL L 148, 21.6.1996, str. 1.
   
      (3)  UL L 168, 5.7.2003, str. 10.
   
      (4)  UL C 130, 13.4.2016, str. 12.